## Odluka o utvrđivanju kalkulativnih elemenata za obračun plaća djelatnika u organima i organizacijama prosvjete, kulture, tehničke kulture i sporta u kojima se sredstva za rad osiguravaju u Proračunu R

### NN 9/1991 (28.2.1991.), Odluka o utvrđivanju kalkulativnih elemenata za obračun plaća djelatnika u organima i organizacijama prosvjete, kulture, tehničke kulture i sporta u kojima se sredstva za rad osiguravaju u Proračunu R

# SABOR REPUBLIKE HRVATSKE

Na temelju članka 2. stavka 9. Ustava Republike Hrvatske, i članka 6.
Ustavnog zakona za provedbu Ustava Republike Hrvatske, Sabor Republike
Hrvatske, na sjednici Vijeća udruženog rada 22. veljače 1991, Vijeća općina
22. veljače 1991. i Društveno-političkog vijeća 22. veljače 1991, donio
je

## ODLUKU

### o utvrđivanju kalkulativnih elemenata za obračun plaća djelatnika u organima i organizacijama prosvjete, kulture, tehničke kulture i sporta u kojima se sredstva za rad osiguravaju u Proračunu Republike Hrvatske

I.

Na način propisan ovom odlukom utvrđuje se kalkulativna prosječna plaća
djelatnika u organima i organizacijama prosvjete, kulture, tehničke kulture
i sporta u kojima se sredstva za rad osiguravaju u Proračunu Republike
Hrvatske.

II.

Kalkulativna prosječna plaća djelatnika, u smislu točke I. ove odluke,
utvrđuje se za godinu za koju se donosi proračun i to primjenom odgovarajućih
koeficijenata na osnovicu za obračun plaća koju čini prosječno isplaćena
neto-plaća po djelatniku u privredi Republike Hrvatske isplaćena za prethodni
mjesec. Ovako utvrđeni koeficijenti sadrže i sredstva za vrednovanje radnog
iskustva i to 0,5% za svaku godinu radnog staža, ali najviše do 20%.

III.

Koeficijenti u smislu točke II. ove odluke su slijedeći:

a) u odgoju i obrazovanju za:

- redovnog profesora 4,10

- izvanrednog profesora 3,64

- docenta i višeg lektora 3,19

- bibliotekara savjetnika 2,97

- asistenta sa doktoratom i višeg predavača 2,64

- asistenta s magisterijem, lektora, višeg bibliotekara i predavača
2,37

- stručnog suradnika 2,32

- mlađeg istraživača s magisterijem 2,28

- asistenta bez magisterija 2,10

- VSS i mlađeg istraživača bez magisterija 2,00

- profesora savjetnika u osnovnoj i srednjoj školi 2,67

- profesora mentora u osnovnoj i srednjoj školi 2,37

- profesora u osnovnoj i srednjoj školi 2,20

- profesora početnika u osnovnoj i srednjoj školi 2,00

- odgajatelja i nastavnika mentora u predškol- skoj ustanovi, osnovnoj
i srednjoj školi 2,20

- odgajatelja, učitelja i nastavnika u predškolskoj ustanovi, đačkom
domu, osnovnoj i srednjoj školi 1,95

- odgajatelja, učitelja i nastavnika početnika u predškolskoj ustanovi,
đačkom domu, osnovnoj i srednjoj školi 1,68

Za ravnatelja i dekana visokoškolskih organizacija, koeficijent, utvrđen
za stručnu spremu i znanstveno-nastavno zvanje, povećava se za 15 do 20%,
za rektora 25 do 30%, za prorektora i prodekana 10 do 15%, za ravnatelja
u predškolskim ustanovama, đačkim domovima te osnovnim i srednjim školama
koeficijent se povećava za 20 do 30%, a što se preciznije utvrđuje aktom
Ministarstva prosvjete i kulture. Koeficijenti za zvanja koja se stječu
napredovanjem u struci (mentor, savjetnik) primjenjivat će se nakon donošenja
odgovarajućih propisa o napredovanju profesora i nastavnika te prevođenju
istih u položajna zvanja. Koeficijenti za zvanja u predškolskim ustanovama
utvrđeni su kao vrijednosni parametri koji se mogu primjeniti u općinskim
proračunima.

b) U kulturi, tehničkoj kulturi i sportu za:

- direktora arhiva, Zavoda za zaštitu spomenika kulture, Restauratorskog
zavoda Hrvatske, Zavoda za restauraciju umjetnina 3,50

- direktora i ravnatelja ostalih ustanova u kulturi i sportu 3,00

- djelatnika koji obavlja poslove položajnog zvanja: arhivski savjetnik,bibliotečni
savjetnik, muzejski savjetnik, savjetnik konzervator-restaurator 2,97

- djelatnika koji obavlja poslove i zadatke: stručni savjetnik, specijalist,
viši arhivist,viši bibliotekar, viši kustos, viši konzervator-restaurator,
umjetnici i stručnjaci koji samostalno obavljaju poslove u ustanovama kulture
i tajnici republičkih saveza u Narodnoj tehnici Hr- vatske 2,67

- djelatnika koji obavlja poslove i zadatke: arhivist, bibliotekar,
kustos, konzervator-resta- urator, umjetnici i stručnjaci u ustanovama
kulture i stručnjaci programsko organizacijskih po- slova u tehničkoj kulturi
2,20

- djelatnika koji obavlja ostale poslove i zadatke za koje je propisana
visoka stručna sprema 2.00 - tajnika Hrvatskog sportskog saveza 3,50

- tajnika Narodne tehnike Hrvatske 3,00

c) Za direktora republičkog fonda 4,00

d) Za predsjednika Hrvatske akademije zna nosti i umjetnosti, direktora
Arhiva Hrvatske, direktora Leksikografskog zavoda i direktora Nacionalne
i sveučilišne biblioteke 4,20 do 5,50

e) Koeficijenti utvrđeni za nastavno-znanstvena zvanja primjenjuju se
i za analogna znanstvena zvanja u HAZU i to:

- znanstveni savjetnik 4,10

- viši znanstveni suradnik 3,64

- znanstveni suradnik 3,19

- znanstveni asistent 2,37

- asistent 2,10

f) Za sve ostale kategorije zaposlenih u organima i organizacijama prosvjete,
kulture i tehničke kulture, kojima se sredstva za osobne dohotke osiguravaju
u Proračunu Republike Hrvatske, primjenjuju se odredbe utvrđene u točki

III.

Odluke o utvrđivanju kalkulativnih prosjeka osobnih dohodaka radnika
zaposlenih u organima kojima se sredstva za rad osiguravaju u Proračunu
Republike Hrvatske ("Narodne novine", br. 42/90).

IV. Izuzetno, pojedinim organima i organizacijama mogu se za djelatnike
posebnih specijalnosti priznati viši koeficijenti od koeficijenata u točki
III. ove odluke, ako se utvrdi da opći i kadrovski razlozi zahtijevaju
primjenu takve mjere. Odluku u smislu stavka 1. ove točke, na zahtjev Ministarstva
prosvjete i kulture donosi Vlada Republike Hrvatske. Ovlašćuje se Ministarstvo
prosvjete i kulture da u okvirima ove odluke daje upute i donosi Pravilnik
za rješavanje specifičnih situacija. Najkasnije u roku 30 dana od donošenja
ove odluke svi akti o plaćama korisnika sredstava Proračuna Republike Hrvatske
uskladit će se s odredbama ove odluke na temelju uputa iz stavka trečeg
ove točke.

V.

Ova Odluka stupa na snagu osam dana nakon objave u "Narodnim novinama",
a primjenjuje se od 1. siječnja 1991. godine.

Klasa: 120-01/91-02/03

Zagreb, 22. veljače 1991.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Odluka, NN 9/1991-223